দুয়ারে ভাইফোঁটা। ভাইকে নতুন কোনও মিষ্টি খাইয়ে চমকে দিতে চান দিদি। সেটা যদি চন্দননগরের ‘সূর্য মোদক’ বা রিষড়ার ‘ফেলু মোদক’-এর জলভরা তালশাঁস হয় তো ব্যাপারই আলাদা। কিন্তু যারা ওই এলাকায় থাকেন না তাদের কী হবে। সেই ব্যবস্থাও তৈরি। মাউসের ক্লিকেই ঘরে বসে পেয়ে যাবেন জলভরা, সরভাজা, চমচম। পছন্দসই মিষ্টি পাঠিয়ে দিতে পারেন প্রিয়জনকেও। ১২০ রকমের মিষ্টির সম্ভার। সাবেকি জলভরা আছেই, সঙ্গে আবার খাবো, রাজনন্দিনী বা বিভিন্ন ফল দিয়ে নানা মিষ্টি অনেকেরই কৌতূহল মেটানোর জন্য তৈরি।